पुस्तकों को सच्चा साथी बनाने से ही मिलेगी सफलता और ज्ञान : प्रिं. राकेश
बंगा-गढ़शंकररोड पर स्थित केसी ग्लोबल स्कूल में केसी ग्रुप की ओर से खुशहाल चंद मेमोरियल लाइब्रेरी का शुभारंभ स्कूल प्रिंसीपल डा. राकेश गुप्ता ने किया।
इस कार्यक्रम में विद्यार्थियों के अभिभावकों ने भी भाग लिया। इस पुस्तकालय में 2000 के करीब पुस्तकें रखी गई है। जिसमें स्कूल के विद्यार्थियों के सिलेबस के अलावा इस समय उनके पास छोटे से बड़े बच्चों की रुचि अनुसार है अलग-अलग केटेगरी के 500 टाइटल है। उन्होंने बताया कि विद्यार्थियों के शरीर और मन शिक्षित करने की अपेक्षा आत्मा को शिक्षित करने में किताबों का अहम रोल है।
विद्यार्थियों का ज्ञान किताबें पढऩे से बढ़ता है। इसके साथ ही लाइब्रेरी में मैगजीन न्यूज पेपर का भी इंतजाम किया गया है। प्रिं. गुप्ता ने कहा कि किताबों में वह शक्ति है जो हमें अंधकार से प्रकाश की ओर ले जाती है और हमारे लिए सफलता के द्वार खोल देती है जिससे हमें आसानी से सफलता की मंजिल हासिल हो जाती है। किताबें इंसान की सबसे अच्छी दोस्त होती है जो िक बिना किसी स्वार्थ के इंसान की हर विषम परिस्थिति में सहायता करती हैं और उसे विपरीत परिस्थितयों से लड़ने में सहायता प्रदान करती है। उन्होंने कहा कि पुस्तकालय एक ऐसा स्थान जहां पर विभिन्न सूचनाओं, स्त्रोतों और सेवाओं का संग्रह रहता है। उन्होेने कहा कि अच्छी पुस्तकों को पढ़ने की आदत पुस्तकालय में बैठकर ही बनती है और इससे हमारे ज्ञान में भी असीम वृद्धि होती है। अच्छी किताबों को पढ़ने की ललक केवल लाइब्रेरी में ही पूरी हो सकती है।
मौके पर केसी ग्रुप के चेयरमैन प्रेम पाल गांधी, संदीप सिंह, रवी कुमार, हरीशकुमार, विकास अग्निहोत्री, जसविंदर कौर, कमलप्रीत कौर, हरदीप कौर, संदीप कौर, हरदीप कौर, हरप्रीत कौर, आरती, मीनू शर्मा, तलविंदर कौर, सुनंदा शर्मा, अमनदीप, अमनप्रीत, ऊषा रानी, रीना, नीना, बलविंदर कौर आदि हाजिर रहे।
लाइब्रेरी में 2000 किताबें रखी गईं हैं
प्रिंसीपल डाॅ. राकेश गुप्ता लाइब्रेरी का शुभारंभ करते हुए।
hin_Deva hin_Deva hin_Deva hin_Deva bho_Deva hin_Deva hin_Deva